# data[].attributes.headline
Slatka nagrada za najvrijednije skupljače starog papira

# data[].attributes.subject
Slatka nagrada za najvrijednije skupljače starog papira

# data[].attributes.body
U OŠ „Srdoči“ akcija prikupljanja starog papira u suradnji s Komunalnim poduzećem „Metis“ provodi se već gotovo dva desetljeća. Gotovo svi naši razredni odjeli svakoga mjeseca doprinose ovoj, za našu eko školu, važnoj ekološkoj akciji i razvijajau svijest o važnosti reciklaže.

Najuspješnije među njima ravnatelj tradicionalno nagrađuje prikladnom simobličnom nagradom, a ove je godine to bilo čak šest sladolednih torti kojim su se u svojim učionicama počastila tri najuspješnija razredna odjela: 2.b, 1.b i 4.c.

Više detalja i cijelu tablicu možete pronaći na školskoj mrežnoj stranici, a u nastavku prilažemo plasman troje najuspješnijih razreda i detalj sa zajedničkog slavlja u holu škole i najuspješnijem, 2.b razrednom odjelu te im ovom prigodom još jednom čestitamo i želimo da sa svojom aktivnošću nastave i ubuduće.

Nensi Čargonja Košuta

# data[].attributes.attachment_caption
Marta Turato, Ema Borović, Dominik Akvić

# data[].attributes.body
Na županijskom natjecanju Mladih tehničara sudjelovali su učenici Osnovne škole Srdoči u zasebnim područjima: Marta Turato, 6.c - graditeljstvo, Ema Borović 5.c. - maketarstvo te Dominik Akvić 7.b - fotografija.

Izniman uspjeh postiže Dominik Akvić koji se plasirao na državnu razinu natjecanja koje se održalo u Segetu Donjem 3.-6- lipnja 2024.

Čestitamo svim natjecateljima i njihovom mentoru Alceu Spetiću na uspjehu!

# data[].attributes.body
Izradio: Alceo Spetić, prof.

# data[].attributes.headline
Posjet Riperaju i Muzeju farmacije (JGL-a) za polaznike GOO-a

# data[].attributes.subject
Posjet Riperaju i Muzeju farmacije (JGL-a) za polaznike GOO-a

# data[].attributes.body
U ponedjeljak, 17. lipnja učenici polaznici Građanskog odgoja i obrazovanja sudjelovali

su na posljednjoj ovogodišnjoj terenskoj nastavi – u Riperaju i Muzeju farmacije.

U jutarnji satima uputili su se prema centru grada gdje su najprije posjetili Riperaj – radionicu

u sklopu KD Čistoća u kojoj građani mogu besplatno popraviti neispravne sitne kućanske

uređaje, razbijeni i oštećeni namještaj, odjeću, igračke i slično uz pomoć majstora koji

posjeduju potrebna znanja i vještine.

Učenici su poslušali kratko predavanje o pravilnom odlaganju otpada, a nakon toga su

upoznali prostor i majstora koji u Riperaju radi. Ono što je zanimljivo jest da građani sudjeluju

u popravljanju svojega uređaja, dakle ne ostavljaju ga na popravku, već zajedno s majstorom

popravljaju. U Riperaju građani također mogu kupiti i domaće maslinovo ulje, jabučni i vinski

ocat te bio šampone i gelove za tuširanje, ali potrebno je donijeti svoju ambalažu. Učenicima

se svidio prostor u kojem smo boravili jer su sve stolice i stolovi, kao i police izrađene od

starijih predmeta pa tako kao stol služi renoviran i obnovljen bubanj mašine za robu, a kao

police stare ladice. Dobili su ideje za renoviranje svojeg starog namještaja, a dogodine ćemo

se sigurno u ovaj prostor vratiti i sudjelovati na nekoj od mnogobrojnih radionica.

Nakon osviještenog znanja o otpadu, krenuli smo prema Muzeju farmacije kojega je

osnovala a farmaceutska tvrtka Jadran- galenski laboratorij. Ovdje su učenici naučili ponešto

o povijesti farmacije, zašto se zmija nalazi na svako ljekarni te kako su se u povijesti radili

lijekovi. Oduševio ih je prikaz stare ljekarne, ali i interaktivne naočale s kojima su mogli „ući“

u ljudsko tijelo i vidjeti kuda antibiotik putuje i na koji način djeluje na naš organizam. Prisjetili

su se izrade svojih herbarija jer su u Muzeju izložene različite sprešane biljke koje služe za

izradu različitih sirupa protiv kašlja ili krema. Na samom završetku, naši su se učenici okušali

u ulozi farmaceuta pa su sudjelovali u punjenju tuba kremom protiv komaraca koje su kasnije

mogli ponijeti sa sobom kao uspomenu na ovu terensku nastavu.

Puni dojmova, vratili su se u školu te s nestrpljenjem iščekuju iduću školsku godinu i

zanimljive sate Građanskoga odgoja.

Irena Ritterman i Dea Bukvić Bolanča

# data[].attributes.attachment_caption
Ivan Terzić s razrednicom Violetom Odorčić

# data[].attributes.attachment_caption
Ivan Terzić na primanju kod gradonačelnika

# data[].attributes.body
Odlukom Učiteljskoga vijeća 24. lipnja 2024. godine, učenik 8.a Ivan Terzić proglašen je

učenikom generacije.

Taj samozatajni i uvijek nasmijani dječak sve je razrede osnovnoškolskog obrazovanja završio

s uspjehom odličan (5.0). Iz godine u godinu širio je svoje spoznajne interese prema

prirodoslovnim znanostima te je uz podršku mentora sudjelovao na brojnim školskim i

županijskim natjecanjima, ekipim natjecanjima državne i međunarodne razine (geografija,

matematika, fizika, informatika, sudoku, smotre iz STEM područja itd.)

Postigao je izuzetne rezultate na ovogodišnjim Nacionalnim ispitima riješivši matematiku i

fiziku 100% uspješno, te Hrvatski jezik 94.29%. Rezultat iz matematike ga uvrštava među 29

učenika u Hrvatskoj, od njih 40 996, koji su ostvarili maksimalni broj bodova.

Ivan se ističe svojim znanjem, upornošću, mirnoćom, inteligencijom, ali ponajviše empatijom

i toplinom pristupa prema svakom učeniku. U slobodno vrijeme proučava računalne programe

i video igre, naglašavajući dobrobiti istog u stjecanju znanja, brzine djelovanja, oštroumnosti i

snalaženja u različitim životnim situacijama.

Želimo mu mnogo uspjeha u daljnjem školovanju!

# data[].attributes.headline
MLADI ČUVARI OKOLIŠA na Eko natjecanju "Prehrana nekonvencionalnim izvorima iz prirode"

# data[].attributes.subject
MLADI ČUVARI OKOLIŠA na Eko natjecanju "Prehrana nekonvencionalnim izvorima iz prirode"

# data[].attributes.body
Piše: Paulina Božić

U petak, 7. lipnja, održano je Eko natjecanje na kojem su sudjelovale učenice Vita Butorac (2.a) i Aurora Mihić (3.a) pod vodstvom mentorica Andreje Poje i Pauline Božić.

U ukupnom poretku natjecanja, osvojile su prvo mjesto u ukupnom poretku, a ocjenjivali su se izrađen plakat, higijensko estetsko uređenje prostora i Ekić.

Čestitke natjecateljicama!

# data[].attributes.body
Učenica 5.a razreda Cvita Jelenović iznimna je mlada klavijaturistica.

Ove je godine sudjelovala na školskim i međunarodnim natjecanjima i postigla zapažene uspjehe.

Na 14. školskom natjecanju "Volim klavir" G. Š. I. M. Ronjgov u Rijeci osvojila je 3. nagradu. Na međunarodnom natjecanju mladih glazbenika SONUS u Križevcima 2. nagradu, a prvu nagradu osvojila je na međunarodnom natjecanju za mlade klaviriste 2.-4.5.2024. Una corda u Kastavu.

Bravo Cvita!

# data[].attributes.body
Napisao: Lovro Papić, 7.d

Za deset dana u Rijeku dolazi poznati cirkus iz Italije. U tom cirkusu, osim ljudi, točke izvode životinje i to često divlje životinje. Poznate su činjenice o lošim uvjetima života i

nehumanoj dresuri tih životinja što je nedopustivo i protiv čega se treba boriti.

Prema Zakonu o zaštiti životinja, u Republici Hrvatskoj je zabranjeno držanje životinja u cirkusima i njihovo sudjelovanje u cirkusnim predstavama. Dopušteno je samo držanje i nastupanje domaćih životinja i prikazivanje njihovog ponašanja koje treba biti isto kao ponašanje u prirodnom okruženju. Takav zakon treba imati svaka država, treba zabraniti u cijelom svijetu iskorištavanje i maltretiranje životinja, neprirodne i loše uvjete života u cirkusima te korištenje životinja u neprirodnim i bolnim cirkusnim točkama. Naime, poznato je da cirkusne životinje ne žive u prirodnom okruženju, već žive u kavezima, vezane su lancima, imaju svakodnevnu nasilnu dresuru, izgladnjuju ih za kaznu ako nisu dobro savladale točku, zlostavljaju ih fizički i psihički, bičuju, drogiraju… Svaki dan proživljavaju teror, torturu, kažnjavanje i jak stres. One to ne zaslužuju! Sav taj užas trpe zbog zabave ljudi i dobre zarade vlasnika cirkusa. Treba se zapitati zašto ljude zabavlja gledati životinje koje izvode bolne i neprirodne točke, a zna se što su prethodno sve morale proživjeti. Neprirodan je i nenormalan prizor medvjeda koji pleše ili vozi bicikl, tigra koji skače kroz vatreni obruč, majmuna koji glumi čovjeka ili klauna i sl. Životinje bi trebalo promatrati u prirodnim staništima, u lovu na hranu, borbi za teritorij i dr. Cirkus može biti zabavan i bez životinja koje se zlostavlja prilikom treninga. Treba podržati cirkus bez životinja u kojem će ljudi, svojim vještinama i znanjem, zabavljati druge ljude, primjerice hodom po žici, žongliranjem, zanimljivim umjetničkim plesnim točkama i

akrobacijama uz korištenje raznih predmeta, trikovima koje izvode mađioničari i klaunovi…

Djecu od malena treba učiti da je životinjama mjesto u prirodi, da se slobodno kreću u svojim staništima te im ukazivati na patnju životinja u cirkusima u neprirodnim i lošim životnim uvjetima kao i na nehumanu dresuru zbog koje su jako nesretne i zato – stop životinjama u cirkusima!

# data[].attributes.body
Najbolji strijelac 7. međunarodnoga nogomentnog turnira "Stara vrata"

# data[].attributes.body
Lamija Halilović, 7.d

# data[].attributes.body
Lamija Halilović, 7.d

# data[].attributes.body
Lamija Halilović, 7.d

# data[].attributes.body
Ema Jerković, 7.

# data[].attributes.body
Ema Jerković, 7.d

# data[].attributes.body
Martina Kopić Vinković trenira u ženskom košarkaškom klubu FSV. Ove godine ostvarila je sa košarkaškim klubom FSV zapaženo 1. mjesto na Regionalnom prvenstvu u košarci

Regija zapad te 2. mjesto na Turniru sv. Fume

(djevojčice, kategorija do 13.g.)

# data[].attributes.body
Osvojila je veći broj turnira i s 8 godina zauzima 1.mjesto na listi regije Zapad za djevojčice do 10g. (Primorsko-goranska i Istarska županija), čime stječe pravo nastupa na državnom prvenstvu koje se održava na jesen.

Početkom ove godine je krenula takmičiti se i u kategoriji do 12 godina. Od zapaženih rezultata do 12 godina osvojila je turnir na Malom Lošinju i došla do polufinala u Puli i Ogulinu. Na hrvatskoj listi tenisačica do 12 godina ušla je u top 50 kao najbolje plasirana u svom godištu (2015.).

Želja joj je početkom sljedeće godine biti u top 15 u Hrvatskoj u kategoriji do 12 godina.

# data[].attributes.body
Naša učenica Vana Abramović članica je Atletskog kluba Kvarner u kojem redovito trenira skoro 8 godina. Najveće uspjehe ostvaruje u bacačkim disciplinama. Vana je mlađekadetska viceprvakinja Hrvatske te pobjednica finala Erste Plave lige u bacanju kugle. Kao članica Hrvatske reprezentacije nastupila je na međunarodnom festivalu atletike u Poljskoj na kojem je sudjelovalo deset mlađekadetskih reprezentacija Europe. Svojim radom i rezultatima doprinjela je sveukupnom uspjehu kluba. Osim na brojnim županijskim natjecanjima nastupala je i na mnogim državnim prvenstvima Hrvatske. Također ima i mlađekadetski klupski rekord u bacanju kugle u dvorani.

Uspjesi za školsku godinu 2023. /2024.:

1.mjesto-finale Erste Plave lige (bacanje kugle)

1.mjesto-otvoreno prvenstvo grada Poreča (bacanje kugle)

2.mjesto-otvoreno prvenstvo Istre (bacanje kugle)

2.mjesto-Kvarnerska liga (bacanje diska)

2.mjesto-Kvarnerska liga (bacanje diska)

3.mjesto-o tvoreno prvenstvo Istre (bacanje diska)

3.mjesto-Kvarnerska liga (bacanje kugle)

# data[].attributes.body
RInovatoRI Spring Camp 2024.

U staroj Sušici provele smo vikend od 10. do 12. svibnja gdje smo izrađivale edukativne videe na temu tehnika učenja.

Tehnike: 6 šešira, 6 problematskih pitanja, umna mapa, scamper metoda, SWAT analiza, desing thinking metoda.

Sa svojim radom, osvojile smo 1. mjesto.

Naš rad je tehnika 6 šešira.

Bile smo na prijemu kod gradonačelnika 11.6.2024. gdje smo prezentirale svoje radove.

Klara i Mara Slipšević 7.a

# data[].attributes.body
Jutarnje sunce

izdiže se iznad

planine Učka.

Dora Karapetrić, 5.b

Jagodo moja

o žarko crvena

moja najdraža.

Magdalena Bašković, 5.b

Morčiću moj

ponosan u srcu mom

naš stari dar.

Veronika Divjak, 5.b

More valova

veliko plavo nebo

ribe posvuda.

Kira Perčić Rajnović, 5.b

# data[].attributes.headline
8. b na posljednjoj terenskoj nastavi u osnovnoj školi

# data[].attributes.subject
8. b na posljednjoj terenskoj nastavi u osnovnoj školi

# data[].attributes.body
Napisala: Dea Bukvić Bolanča, prof.

Dana 12. lipnja, učenici 8.b razreda uputili su se u pratnji učiteljice kemije Marte Božić i razrednice Dee Bukvić Bolanča na posljednju terensku nastavu u svom osnovnoškolskom obrazovanju. Posjetili su stalni postav Muzeja grada Rijeke gdje ih je kustosica muzeja upoznala s industrijskom baštinom našega grada koju su nam u naslijeđe ostavili Mađari, Austrijanci, Talijani.

Tako su se prisjetili povoljnog geografskog položaja Rijeke u 19. i 20. stoljeću što je rezultiralo poslovanjem brojnih industrijskih postrojenja – Rafineriji šećera, Rafineriji nafte, Tvornici čokolade, Tvornici duhana, Tvornici papira kao i izumu torpeda. Učenici su se također upoznali i s riječkom glazbenom scenom 70-ih godina 20. stoljeća te radovima poznatoga slikara Gustava Klimta, ali i čuli nešto više o povijesnim ličnostima koje su u tom periodu u Rijeci živjeli.

Nakon uvodnog dijela, učenici su se podijelili u dvije skupine te su sudjelovali u radionicama: lov na blago – gdje su trebali  u što kraćem vremenu odgovoriti na postavljena pitanja, a odgovori su se krili u muzejskom postavu; te izrada stožaca (kampanula) od šećera, koje su kao uspomena na ovu terensku nastavu mogli ponijeti svojim kućama.

Učenici su dan proveli istražujući svoj grad i prisjećajući se Rijeke kao važnog središta na karti Europe. Vjerujem kako će neka od stečenih znanja sigurno ponijeti u srednju školu.

# data[].attributes.body
Napisala: Eliza Spajić, 8.b

Bili smo na ekskurziji s 8.d razredom od 27. do 29. svibnja u Srednjoj Dalmaciji. Krenuli smo ranim jutarnjim satima prema Ninu i Zadru.  Vodičkinja nas je cijelim putem upoznavala s raznim mjestima kojima smo prolazili i govorila nam zanimljive činjenice pojedinog kraja, što mi se jako svidjelo. Plan puta obuhvaćao je veće dalmatinske gradove, solanu Nin te rafting na Cetini.

Prvoga smo dana posjetili solanu te Zadar. Toga smo dana krenuli na put, pa je obilazak bio malo kaotičan. Pozdrav Suncu i Morske orgulje su nas jako dojmile zbog njihove posebnosti. U solani smo dugo razgledavali suvenirnicu koja je imala razne proizvode napravljene od prirodne ninske soli. Navečer, kada smo došli u hotel, dosta smo se međusobno družili te išli zajedno na more. Tu smo se malo zbližili kao razred.

Drugoga smo dana bili na raftingu koji je bio vrlo zabavan i pustolovan. Zajedno smo prolazili brzace te smo morali surađivati u tome jer bismo se u protivnom prevrnuli. Vrhunac toga dana bilo je kada smo prolazili takozvanu bombu; najintenzivniji brzac. Svih nas je šokirala i jako nasmijala. Poslije smo busom otišli u Split, gdje smo većinom slobodno hodali po centru, što nas je opustilo od veslanja.

Zadnjega smo dana bili u Šibeniku gdje nas je sunce spržilo pa smo bili bez energije i volje za razgledavanjem. Pakovo selo nas nije dojmilo koliko i ostale destinacije. Tamo smo jeli ručak koji je bio odličan (peka), no u muzeju više nismo imali toliko volje. Nakon toga smo pošli za Rijeku, gdje smo bili tužni što je put tako brzo proletio.

Preporučila bih svima provođenje ekskurzije na ovakav način. U isto vrijeme smo bili opušteni jer nismo morali nigdje žuriti, a imali smo i avanturističke trenutke. Ukratko, sretna sam što smo se tijekom cijelog putovanja družili, zabavljali i smijali te što smo iskusili nezaboravni doživljaj i lijepe uspomene na osnovnu školu.

# data[].attributes.body
1. mjesto na Prvenstvu Hrvatske
3. mjesto na Kupu Hrvatske

Proglašen najboljim karatistom u Županiji za 2012. godište

Međunarodni karate turniri:
- Grand Prix Croatia Samobor turnir - 1.mjesto
- Croatia open turnir Rijeka - 1.mjesto
- Bosna open turnir Sarajevo - 1.mjesto

Futsal - 1.mjesto u županiji - 5. i 6.razredi

# data[].attributes.body
RK Viškovo, 3 mjesto u Županijskoj ligi U13, 2023./2024.

# data[].attributes.body
Prelog, Državno prvenstvo u karateu 2023., 1.mjesto (drzavna prvakinja kategorije 2010. godište -50 kg, (22.10.2023).
Županijska liga u karateu Rijeka 2023. godina, 1.mjesto, (2010.godište -44 kg)

# data[].attributes.body
Na prijedlog mame našeg đaka, gospođe Ade Eibek,19. travnja, u 3.c razredu održana je Radionica izrade tjestenine. Učenici su uživali u prezentaciji izrade tijesta i oblikovanju razne vrste tjestenine u čemu su se i sami okušali.

# data[].attributes.body
Lovro Papić (7.d.) počeo je trenirati atletiku u atletskom klubu „Kvarner“ Rijeka kao petogodišnjak, tj. 2016. godine, a zadnje dvije školske godine, uz atletiku, trenirao je i košarku u košarkaškom klubu „FSV“ Rijeka. Svojim radom, trudom i iznimnim dugogodišnjim zalaganjem značajno doprinosi uspjesima kluba za kojeg je osvojio 41 medalju i 3 pehara (19 zlata, 14 srebra, 11 bronci), a 6 ih je osvojio na državnim prvenstvima. Odličja je osvojio u više atletskih disciplina (trčanju, trčanju s preponama, skoku u vis, skoku u dalj, kros trčanju…). Ništa nije Lovri draže nego, nakon savjesno odrađenih školskih obveza, odlazak na trening, tj. uživanje u sportu i druženje s prijateljima u klubu. Tijekom ove školske godine, Lovro je sudjelovao na brojnim državnim i regionalnim natjecanjima s kojih se uglavnom vraćao okićen medaljama ili s peharom u ruci, a posebno je ponosan na svoj klupski rekord u trčanju na 200 metara.

Izdvajamo samo važnija sportska postignuća u ovoj školskoj godini:

- regionalna prvenstva:

1. mjesto – trčanje 60m

1. mjesto - skok u vis

1. mjesto - trčanje prepone

1. mjesto - ekipni kros …

- državna prvenstva:

2. mjesto – trčanje štafeta 4 x 200 m

3. mjesto – trčanje na 200 m

3. mjesto – trčanje štafeta 100-200-300-400 m

5. mjesto - skok u vis

6. mjesto - četveroboj (trčanje, trčanje prepone, skok u dalj, bacanje kugle)

6. mjesto - ekipni kros 1.5 km

Posebno izdvajamo odlične rezultate od prošle godine:

1. mjesto - 4x100 m trčanje štafeta

2. mjesto - 4x200 m trčanje štafeta

3. mjesto - 4x200 m mix trčanje štafeta.

# data[].attributes.body
Napisala: Nika Božić, 8.c

Španjolska uspješnica "Llenos de Gracia", u hrvatskom prijevodu "Valdova priča", igrani je obiteljski film s elementima drame i komedije. Redatelj filma je Roberto Bueso koji je film izradio prema istinitom događaju nogometaša Valda Lopesa. Film se prikazuje u kino-dvoranama od 2022. te je osvojio mnoge nagrade na brojnim festivalima.

Radnja filma odvija se u Španjolskoj, u dječjem domu Paral. U domu se nalazi Valdo i ostali dječaci. Oni se, premda su u vjerskom domu, ponašaju neodgojeno i suprotno pravilima. U svoje slobodno vrijeme rade razne loše stvari, ali ipak ih zabavlja i nogomet. Kada su časne sestre Marina i Angelinas to saznale, učinile su sve kako bi napravile nogometni tim za dječake. To im je uspjelo te se njihov nogometni tim počeo natjecati sa drugim timovima. Također, dječaci su načuli da se Paral planira zatvoriti, a to bi značilo da će oni morati u puno gori državni smještaj, tzv. „štenaru“. Zato su im pobjede bile jako važne jer su htjeli dokazati da im Paral puno znači i da bi napravili sve da ostanu tamo. Ovaj film prikazuje da dječaci ipak nisu loša, neodgojena djeca, nego da samo čeznu za obiteljskom ljubavi. Saznajemo koliko su obitelj i prijatelji važni dio života. Neki ljudi misle samo na sebe i zato mi moramo naći nekog tko se brine i za nas.

Film ima puno pouka, ali i poticaja. Pokazuje nam da ništa nije nemoguće te ako se dovoljno potrudimo, postići ćemo ono što želimo. Bez obzira na to odakle smo i kakve uvjete imamo, svejedno možemo uspjeti u životu. Film daje nadu gledateljima i zato ga preporučujem.

# data[].attributes.body
Napisala: Nika Božić, 8.c

O opterećenosti djece u školama puno se govori u medijima. Postavlja se pitanje snosi li dio krivnje za to postojeći pravilnik o ocjenjivanju.

Školski pravilnik odredio je koliko se ispita može pisati u tjednu, no time nije puno pomogao. To što učenici mogu pisati „samo“ četiri ispita u tjednu, ne znači da neće biti još mnogo ispitivanja i drugih školskih obaveza. Svaki dan se dobiva puno domaće zadaće te se skoro svaki dan usmeno ispituje. Ako su učenici od ranog jutra u školama, a čim dođu doma moraju učiti i pisati zadaće, kada bi trebali imati vrijeme za sebe? Neki su se učenici trebali odreći sporta ili neke druge aktivnosti kako bi mogli izdvojiti vrijeme za obavljanje školskih dužnosti. Možda su bili nadareni za sport, a sada će biti samo jedva prolazni učenici. Možda su mogli postati profesionalni sportaši, umjetnici, glazbenici… no sve je to propalo. Najgore je to da otkada je škola teža i zahtjevnija, povećala se stopa samoubojstva. Psihijatri upozoravaju na porast depresivnih tinejdžera koji čine ili razmišljaju o počinjenju samoubojstva. Taj se broj znatno povećava od 2011. Prema istraživanjima, svaki deseti srednjoškolac u PGŽ razmišlja o samoubojstvu. Radi iscrpljenosti zbog školskih obaveza gubimo sportaše i umjetnike te i same ljude. Depresija kod mladih se često zanemaruje te se nastavlja pritisak na školski uspjeh učenika. Ovo je stvarno velik problem i treba se što brže riješiti. Škola bi trebala biti ovdje da osobama nadogradi znanje, a ne da stvara stres.

Kako bi se ovaj problem riješio, spomenuti pravilnik se mora prilično popraviti. Na primjer, ako se već pišu četiri pismene provjere, ne bi smjelo biti i usmenih provjera.  Također, ne bi trebalo biti zadaće svaki dan. Treba učiniti sve moguće kako bi se sačuvalo mentalno zdravlje mladeži, jer kakva nam je mladost, takvo će nam biti i društvo.

# data[].attributes.body
Naši trećaši, polaznici Ranog učenja talijanskog jezika, dobili su zadatak osmisliti, nacrtati olovkom i obojati vanzemaljca služeći se raznim dijelovima tijela. Djelo "Moj vanzemaljac" (Il mio extraterrestre) oživio je u dječjoj mašti nakon što su se ranije upoznali s dijelovima tijela, uvježbali njihove nazive i okušali se u likovnoj izvedbi vanzemaljca te njegovom jednostavnom opisu u bilježnici.

Koraljka Šarkanji, prof.